38. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Φ.26/1013 της 23 Μαΐου/3 Ιουν. 1994 (ΦΕΚ Β΄  411) Αύξηση των συντάξεων, των συνταξιούχων του ΤΣΕΑΠΓΣΟ για το έτος 1994. 1.Οι συντάξεις (κύρια και επικουρική) που χορηγεί το Ταμείο Σύνταξης και Επικουρικής Ασφάλισης Προσωπικού Γεωργικών Συνεταιρικών Οργανώσεων και που δεν ακολουθούν τα κατώτατα όρια σύνταξης του ΙΚΑ, αυξάνονται ως εξής: α)Κατά ποσοστό 5% από 1.1.1994. Η αύξηση αυτή θα χορηγηθεί σε όσους ήταν συνταξιούχοι την 31.12.1993, καθώς και σ΄ αυτούς που η έναρξη συνταξιοδότησής τους εμπίπτει στο μέχρι 31.12.1993 χρονικό διάστημα. Ο υπολογισμός της θα γίνει στα ποσά των συντάξεων όπως αυτά είχαν διαμορφωθεί την 31.12.1993. β)Κατά ποσοστό 5% από 1.7.1994. Η αύξηση αυτή θα χορηγηθεί σε όσους θα είναι συνταξιούχοι την 30.6.1994, καθώς και σ΄ αυτούς όπου θα συνταξιοδοτηθούν αργότερα, αλλά η έναρξη συνταξιοδότησής τους θα εμπίπτει στο μέχρι την 30.6.1994 χρονικό διάστημα. Ο υπολογισμός της θα γίνει στα ποσά των συντάξεων, όπως αυτά θα έχουν διαμορφωθεί την 30.6.1994. γ)Για τμήμα σύνταξης μεγαλύτερο των 220.000 δρχ. και για τις δύο παραπάνω περιπτώσεις, δεν χορηγείται καμιά αύξηση. 2.Σε καμία περίπτωση, το δικαιούμενο ποσό σύνταξης ύστερα από τις παραπάνω αυξήσεις, δεν μπορεί να υπερβαίνει το ποσό της σύνταξης που παίρνει νεοεξερχόμενος συνταξιούχος, με τα ίδια χρόνια υπηρεσίας, σύμφωνα με τις διατάξεις του δεύτερου εδαφίου της παρ. 5 του άρθρ. 23 του καταστατικού του Ταμείου. 3.Το ποσό της επικουρικής σύνταξης, δεν μπορεί να είναι μεγαλύτερο, κατά ποσοστό, από το 31,25% της κύριας σύνταξης. 